
אם אתה זוג צעיר, רווק או רווקה מבוגר/ת, אחרי שנים של מעבר בין דירות שכורות – הגיע הזמן להתמסד ולהתקבע.


קצת כסף מההורים, קצת חסכונות ומשכנתא – הופה !


הנה אתה מגרד מהתחתית את המיליון הראשון לדירה צנועה של 3 חדרים בפריפריה של תל-אביב. ופתאום מתגלה לך שאין לך מה לעשות עם כמות הכסף העצומה הזאת שאתה רודף אחריה זה כעשור.


מה תעשה ? תעבור לדימונה או לכרמיאל ? ופרנסה ובילוי ? מה יהא עליהם ?


אכן רבים מגילאי ה- 30 מוצאים את עצמם לפני שוקת שבורה ונאלצים להמשיך לגור בדירות שכורות. גם  דמי השכירות ממריאים  לשחקים. במחיר שכירות של כוך בשינקיין אול  תוכל לשכור  דירת שני חדרים וחצי  במעלה אדומים .


זה למעלה מעשור שלא נבנו כל ערים חדשות, לא ישובים חדשים בנגב ,לא בגליל  ולא בגולן המשוחרר למעט עיירות בדוויות בצפון הנגב המרכזי.


הפיתוח המסיבי של מורדות יהודה ושומרון נפסק כמעט לחלוטין וגם שם החל מהסכמי אוסלו מגרדים רק את השאריות מהצלחת.


      תכנית  האדריכל המפורסם ספדי בירושלים לבניה מערבה – יוק !


תכנית ההרחבה מזרחה של מבשרת אדומים ורצף טריטוריאלי בין ירושלים ליריחו – אפילו לא על הפרק, גם  לא לאחר מכתב בוש לאולמרט שאותו איש לא ראה מעולם.


ומה בכל זאת !!!


כולם מדברים על איכות חיים, כולם מדברים על שימור הנוף הפתוח, שמירה על הקרקע החקלאית הטובה. וועדות התכנון המחוזיות מוצפות בשוחרי איכות הסביבה – כולם מדברים על ציפוף הערים – ודירות אין !


מוכרחים להפסיק את זה. הציונות לא נגמרה בפתחי משרד הביטחון או המשרד לאיכות הסביבה. לא דירות חדשות על בנינים ישנים יביאו את השינוי הדרוש.ועדות התכנון הנכבדות מעקרות את מדיניות הציפוף בערים מסיבות של נגישות תנועה וחניה . גם ועדי הבתים ודייריהם לא מתלהבים מהכנסת דיירים חדשים מעליהם לבית המשותף. 





אם חפצי חיים אנחנו. אם אנחנו עדיין מאמינים בשוויון הזדמנויות לצעירים שהם תקוותנו צאצאינו וממשיכינו, חייבים לשאת בגאון את הריבונות והניהול של כל מרחבי ארץ ישראל הגדולה והרחבה: בנגב, בגליל, בגולן וביהודה כולל לקיחת אחריות על נהרות הביוב הזורמים מקלקיליה לכפר סבא.

















בס"ד





מי שחושב שאפשר גם להצטמצם, גם להוריד מחירי דירות או לבנות דירות קטנות באופן מלאכותי, להוריד מיסים בענף הבנייה , מי שחולם על ציפוף עירוני ופרויקטים של פינוי בינוי, תוספות על גגות על פי תמ"א 38 , גם להשאיר ריאות ירוקות וגם למנוע השתלטות על אדמות חקלאיות ואדמות נגב וגליל, מן הראוי לו לשאת את פניו מזרחה אל הנהר,  אל הירדן הקדוש שהוא חוט השדרה של הארץ  הלוהטת הזו.


        רק בבניה לאורך כל חוט שדרתה של ארץ ישראל וצלעותיה  - ירדו מחירי הדירות.


  אבן בוחן לכל האמור במאמר זה הוא בנייתה של מבשרת אדומים , שכונה צפונית במעלה אדומים , על אדמות מדבר ריקות , ללא שמץ של תביעת בעלות של ערבים , שעתירתם לבג"ץ נ גד תכנית המתאר – נדחתה . על אף הבטחות שלטוניות  , ביניהן של נתניהו עצמו ,לא אושרו תכניות מפורטות ולא שווקה הקרקע לבנייה . כל הבטחותיו התבררו כהבטחות שווא, הבל וריק . 


      יש לכוון את  כל מחאות  הזוגות הצעירים של  תל אביב ובאר שבע  ולהסביר להם כי  יכולתם לרכוש דירה צנועה או לבנות בעצמם , יכול להיות רק במרכז הארץ של מעלה אדומים ויהודה ושומרון , הכל במרחק של שעת נסיעה ממקום עבודתם בתל- אביב  רבתי . 

